OpenLLM-France/wikimedia huggingface dataset:
# Sant Jaume de Nalec

Sant Jaume de Nalec és una església barroca de Nalec (Urgell) inclosa a l'Inventari del Patrimoni Arquitectònic de Catalunya.

## Descripció

És una església de planta rectangular amb nau central amb sis capelles laterals en total i tres en cada banda. Aquesta església compta amb dues sagristies, una a cada banda de l'altar principal. El presbiteri es troba elevat respecte a la nau central. La coberta de l'església es resol amb volta d'aresta senzilla. La portalada de l'església és construïda amb pedra tallada i està coronada per una cornisa. La portalada té un arc carpanell emmarcat lateralment per una successió de falses columnes situades sobre uns grans sòcols. Damunt d'aquestes columnes s'hi situa un entaulament sobresortit lateralment i damunt del qual s'hi concentra el volum més gran de decoració escultòrica d'aquesta portalada. Entre alts relleus de volutes i vegetacions en forma de rocalla s'hi obra una petita fornícula d'arc de mig punt coronada per una venera interna. El campanar d'aquesta església és de planta quadrada amb dos cossos d'alçada visible i coronat per una barana balustrada.
El 22 d'abril de 1792 es daten l'inici de les obres d'aquesta església a càrrec del mestre de cases Ramon Bonet.

## Referències

* 1 2 «Sant Jaume de Nalec». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Émile Joly

Émile Joly (Châtelineau, Châtelet, 4 d'abril de 1904 - Montigny-le-Tilleul, 24 de febrer de 1980) va ser un ciclista belga, que fou professional entre 1928 i 1936. Durant la seva carrera esportiva aconseguí una vintena de victòries, destacant la Volta a Bèlgica de 1930.

## Palmarès

* 1928
** Campió de Bèlgica d'independents
** 1r a la Brussel·les-Lieja d'independents
** 1r al Gran Premi Faber
* 1929
** 1r al Circuit de París
* 1930
** 1r a la Volta a Bèlgica i vencedor de 2 etapes
** 1r al Circuit de París
** 1r a la París-Fourmies
** 1r a la Marsella-Lió
** Vencedor d'una etapa del Gran Premi del Centenari
* 1931
** 1r a la París-Limoges
** 1r a la París-Fourmies
** 1r a la París-Rennes
** 1r a la Brussel·les-Anvers-Brussel·les i vencedor de 2 etapes
* 1932
** 1r al Circuit de l'Oest
* 1935
** Vencedor d'una etapa de la Volta a Bèlgica

### Resultats al Tour de França

* 1929. Abandona (15a etapa)
* 1933. Abandona (1a etapa)

## Enllaços externs

* Fitxa d'Émile Joly a sitiodeciclismo.net
# Bilbao Exhibition Centre

El Bilbao Exhibition Centre (BEC) (en basc Bilboko Erakusketa Zentroa) és un recinte firal de Bilbao construït a Barakaldo. La construcció va començar l'any 2002, en un solar on hi havia hagut Altos Hornos de Vizcaya (en basc Bizkaia Labe Garaiak) (AHV). Disposa des de la seva obertura d'una planta fotovoltaica que ja té instal·lada a les seves instal·lacions des del 2004, i en 2022 es va anunciar la seva ampliació per a superar 1 MW de producció.

## Referències

* ↑ Ini, Luis. «Bilbao Exhibition Centre superará 1 MW de autoconsumo». PV Magazine, 17-10-2022. [Consulta: 22 agost 2023].
# José Vicente Simeón Peris

José Vicente Simeón Peris (València, 22 de juny de 1974) és un exfutbolista valencià, que jugava com a migcampista.

## Trajectòria

Format al planter del València CF, no arriba a debutar amb el primer equip, tot i jugar amb el Mestalla a Segona B. A la temporada 95/96 debuta a Segona Divisió amb el CD Logroñés. Disputa 24 partits i marca 3 gols. Encara que els riojans pugen a Primera, el migcampista fitxa pel Vila-real CF primer i després per la UE Lleida.
Militaria al conjunt català entre 1997 i 2001, tots ells a Segona Divisió. Tot i començar sent suplent, a poc a poc va guanyar terreny en la titularitat lleidatana, destacant els 33 partits de la temporada 99/00. Quan el 2001 el Lleida perd la categoria, el valencià fitxa per l'Albacete Balompié.
Amb els manxecs quallaria una bona temporada 01/02, amb 30 partits, però a partir d'ací va passar a la suplència. L'estiu del 2003 l'Albacete aconsegueix l'ascens a primera divisió. Simeón només jugaria dos partits a la màxima categoria abans de deixar l'equip albaceteny.
La campanya 04/05 la milita al Xerez CD, de Segona Divisió B.

## Enllaços externs

* Fitxa del jugador
# Soldier Hollow

Soldier Hollow és una estació d'esquí situada al Parc Estatal de Wasatch Mountain (Utah, Estats Units) destinada a la pràctica de l'esquí de fons. Durant la realització dels Jocs Olímpics d'Hivern de 2002 a Salt Lake City fou la seu de les proves d'esquí de fons i biatló, així com de les proves d'esquí de fons de la combinada nòrdica.

## Enllaços externs

* (anglès) Portal
# Ninville

Ninville és un municipi francès situat al departament de l'Alt Marne i a la regió del Gran Est. L'any 2007 tenia 77 habitants.

## Demografia
### Població

El 2007 la població de fet de Ninville era de 77 persones. Hi havia 36 famílies de les quals 11 eren unipersonals (7 homes vivint sols i 4 dones vivint soles), 14 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 35 eren l'habitatge principal de la família, 8 eren segones residències i 17 estaven desocupats. Tots els 60 habitatges eren cases. Dels 35 habitatges principals, 32 estaven ocupats pels seus propietaris, 1 estava llogat i ocupat pels llogaters i 2 estaven cedits a títol gratuït; 4 tenien dues cambres, 4 en tenien tres, 8 en tenien quatre i 20 en tenien cinc o més. 13 habitatges disposaven pel capbaix d'una plaça de pàrquing. A 17 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ninville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 8 | 65 a 69 | 8 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 4 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 42 persones, 36 eren actives i 6 eren inactives. De les 36 persones actives 34 estaven ocupades (18 homes i 16 dones) i 2 estaven aturades (2 dones i 2 dones). De les 6 persones inactives 1 estava jubilada, 1 estava estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'únic servei als particulars que hi havia el 2009 era una perruqueria.
L'any 2000 a Ninville hi havia 13 explotacions agrícoles que ocupaven un total de 973 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Ninville a l'INSEE.
* Évolution et structure de la population Fitxa amb el detall de dades de Ninville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Samaire Armstrong

Samaire Rhys Armstrong (31 d'octubre de 1980, Tòquio (Japó)) és una actriu de televisió estatunidenca, coneguda pels seus papers d'Emily a Entourage, d'Anna Stern a The O.C. i Juliet Darling a la sèrie Dirty Sexy Money. També ha aparegut a la pel·lícula Just My Luck juntament amb Lindsay Lohan i és la protagonista femenina del videoclip del senzill Bad Day del cantant canadenc Daniel Powter.
Armstrong va néixer al Japó i va viure-hi allà diversos anys abans de traslladar-se a Miami i posteriorment a Sedona (Arizona). Assistí a la Universitat d'Arizona, però se'n retirà abans d'acabar els seus estudis. També ha aparegut a The Parent Trap amb Lindsay Lohan.
# La dona dels cabells vermells

La dona dels cabells vermells o Els secrets de Saint Gilles (títol original en francès, La Femme aux cheveux rouges) és un telefilm de Thierry Peythieu, escrit per Didier Dolna, Catherine Herthault, Dominique Garnier i Suzanne Hedler, estrenat el 22 de novembre de 2016 a France 3. Està inspirada en la novel·la de François Cérésa. S'ha doblat al català central per a TV3 amb el títol de La dona dels cabells vermells, i al valencià per a À Punt amb el nom d'Els secrets de Saint Gilles.
El rodatge va començar el 5 d'abril de 2016 i va acabar el 3 de maig del mateix any a la regió de la Borgonya-Franc Comtat on té lloc la trama. Les poblacions on es van filmar les escenes van ser Semur-en-Auxois, Bèze i l'abadia de Fontenay.

## Referències

* ↑ «La dona dels cabells vermells». ésAdir. [Consulta: 15 febrer 2024].
* ↑ «Le scénario de La Femme aux cheveux rouges, en tournage avec Laetitia Milot. - LeBlogTvNews» (en francès). leblogtvnews.com. [Consulta: 7 avril 2016]..
* ↑ «Els secrets de Saint Gilles». À Punt, 22-01-2024. [Consulta: 15 febrer 2024].
# Pernek

Pernek és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Þórisvatn

Þórisvatn és un llac situat a la regió de Suðurland d'Islàndia. Amb 88 quilòmetres quadrats és el llac més gran del país. Està situat en l'extrem sud de la carretera que recorre les terres altes anomenada Sprengisandur en la zona de les Terres Altes de l'illa.
Es tracta d'un embassament amb una superfície d'uns 88 km² i usa l'energia del riu Þjórsá, que baixa de la glacera Hofsjökull. Aquí al sud, s'explota en una presa productora d'energia. Com en molts altres llacs islandesos, que són majoritàriament llacs glacials o volcànics, normalment té un color verd descarnat.

## Notes

* ↑ Statice.is, Estadísticas de Islandia, 2012, (ISSN 1017-6683), p. 31.
# José Vicente Oliver Moll

José Vicente Oliver Moll (La Vall de Laguar, 1965), més conegut com a Màlia, és jugador de pilota valenciana. En la modalitat de Llargues és un dels "banques" més importants dels anys 1990 i 2000, de manera que és membre titular de la Selecció Valenciana de Pilota en els Campionats Internacionals de Pilota. Destaca per la seua treta.
L'any 2000 Màlia, i els altres 4 membres de la Selecció (David, Jan, Martines i Mengual), foren guardonats amb el premi al Millor Esportista masculí de la Província d'Alacant.

## Palmarés

* Llargues:
** Campió de la Lliga a Llargues: 1993, 1994, 1995 i 2000
* Campionats Internacionals de Pilota
** Subcampió d'Europa de Joc internacional, Valenciennes (França), 1994
** Subcampió d'Europa de Llargues, Valenciennes (França), 1994
** Campió del Món de Llargues: València, 2000
** Campió del Món de Joc internacional: Paraná (Argentina), 2002
** Campió del Món de Llargues: Paraná (Argentina), 2002
** Campió d'Europa de Joc internacional: França, 2003
** Subcampió d'Europa de Llargues: França, 2003
** Campió del Món de Llargues: Imperia (Itàlia), 2004
** Campió d'Europa de Joc internacional: Nivelles (Bèlgica, 2007
** Subcampió d'Europa de Llargues: Nivelles (Bèlgica) 2007
** Campió absolut d'Europa, 2007

## Referències

* ↑ «Jugadors». Textos. Federació de Pilota Valenciana [Consulta: 18 desembre 2016].
# Soldier Field

El Soldier Field (Camp del soldat en català) és un estadi de futbol americà situat dins del Burnham Park de Chicago (Illinois), Estats Units. És la seu dels Chicago Bears, equip de l'NFL, també va ser seu de l'equip de futbol Chicago Fire de la Major League Soccer.
L'estadi té capacitat per a 61.500 espectadors, el que en fa l'estadi de la National Football League de menor capacitat, darrere de l'Oakland-Alameda County Coliseum, que té una capacitat de 63.023 espectadors.

## Història

En els seus primers anys l'estadi era utilitzat pel College All-Star Game, que era un partit anual que enfrontava el campió de la Superbowl amb un equip universitari, aquest partit es va jugar fins al 1976, quan es va decidir suspendre'l a causa de l'alt grau de possibles lesions dels jugadors de l'NFL en aquests partits.
L'estadi era seu de nombrosos esdeveniments i exposicions de Chicago, com els Jocs Panamericans de 1959, però no va ser fins al setembre de 1971 quan va rebre el seu primer inquilí, l'equip dels Chicago Bears, aquest equip jugava anteriorment al Wrigley Field, amb l'arribada dels Chicago Bears es va remodelar l'estadi, es va construir una tribuna més (previ a 1971 l'estadi tenia forma d'U) cosa que va fer que l'estadi canviés la seva forma d'U a tenir forma d'una bala, també es van agregar seients a les tribunes existents, fet que va fer que el camp estigués més a prop de les grades, i es va substituir la superfície de gespa del camp pel Astroturf, aquest va ser retirat el 1988 i es reincorporà la gespa, el 1978 es van col·locar alguns seients individuals, i l'any 1994 amb motiu del Mundial dels Estats Units se li van afegir més seients individuals, fet que en va reduir la capacitat a 66.944 espectadors.

## Disseny Original

L'estadi va ser construït en memòria dels soldats caiguts durant les guerres, es va dissenyar el 1919 per la companyia Holabird & Roche, les obres van començar el 1922 i es van concloure el 1924, es va inaugurar el 9 d'octubre del 1924, el dia del 53 aniversari del Gran incendi de Chicago, sota el nom de Municipal Grant Park Stadium. El 1925 va rebre el nom per l'actual, el disseny es basava en l'estil grecoromà, comptava amb dues zones en les quals havia columnes dòriques que s'elevaven per sobre de les grades, actualment les grades modernes de l'estadi eclipsen aquestes columnes que és l'únic que es va deixar de l'antic estadi.

### Remodelació

El 2001 el Chicago Park District, propietari de l'estadi, anuncià que volia remodelar l'estadi, projecte criticat pel diari Chicago Tribune, però els propietaris argumentaven que la remodelació era necessària.
Quan es va acabar la remodelació l'any 2003 la reacció va ser desigual, d'una banda el diari The New York Times el va classificar com un dels cinc millors edificis construïts l'any 2003 mentre el crític d'arquitectura del Chicago Tribune l'anomenava «La monstruositat a la vora del llac».

## Referències

* Ford, Liam T. A.. Soldier Field: A Stadium and Its City. Chicago: The University of Chicago Press, 2009. ISBN 9780226257068. OCLC 317923072.

## Enllaços externs

* Web oficial del Soldier Field
# Ranchi

Ranchi (hindi: राँची, Santali: ᱨᱟᱺᱪᱤ, bengalí: রাঁচি) és una ciutat i municipi de l'Índia, capital de l'estat de Jharkhand, del districte de Ranchi i de la subdivisió de Ranchi. El nom deriva d'un ocell local anomenat Rinchi (considerat sagrat) i fins al 1927 el nom era (localment) Ranchi. Està situada a 23° 21′ N, 85° 20′ E﻿ / ﻿23.35°N,85.33°E﻿ / 23.35; 85.33 al sud-est de l'altiplà de Chhota Nagpur. Consta al cens del 2011 amb una població de 1.126.720 habitants i es calcula que el 2009 arribi a 1.300.000 habitants; el seu creixement és extraordinari doncs el 1901 només tenia 25.970 incloent 2.844 habitants del cantonment o campament militar de Dorunda, i el 1840 no arribava a 1000 habitants. Disposa d'un Aeroport internacional anomenat Birsa Munda (codi IXR) situat a Hinoo a uns 7 km al sud del centre de la ciutat.

## Llocs d'interès
### Temples

* Temple Pahari
* Durga Badi
* Temple Jagannathpur
* Doranda Jain Mandir a 4 km
* Tapoban Mandir
* Swarnarekha a 15 km de Ranchi

### Parcs i resorts

* Nakshatra Van
* Aqua World (Machhli Ghar)
* Zoo de Birsa a 14 km
* Night Safari a 14 km
* Deer Park a 16 km
* Sidhu Kaanhu Park
* Dr. Zakhir Hussain Park
* Ranchi Hill/Rici Buru amb el temple de Pahari Baba
* Tagore hill a Morabadi, a 5 km
* Rock Garden a 4 km
* Castell de Fun a Ratu, a 7 km
* Crocodile Farm a Ormanjhi a 19 km
* Llac de Ranchi

## Història

Fou escollida capital del districte de Lohardaga quan només era un llogaret, el 1840. El 1854 fou declarada capital de la divisió o comissionariat de Chhota Nagpur. El 1869 es va formar la municipalitat. El 1899 va donar nom al districte. El 2000 fou declarada capital del nou estat de Jharkhand.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Ranchi
* Ranchi Municipal Corporation
# SPLM-DC

SPLM-DC (acrònim per Sudan Peoples Liberation Movement-Democratic Change o Moviment Popular d'Alliberament del Sudan-Canvi Democràtic) és un partit polític del Sudan del Sud, format per Lam Akol el 2009 i se li van concedir quatre representants a l'Assemblea autònoma. Va participar en les eleccions de l'abril del 2010 al Sudan, on va obtenir dos escons. A l'Assemblea Legislativa del Sudan del Sud fou l'únic partit que va obtenir representació (exclosos algun independent). Una vegada independent el Sudan del Sud, el partit ha esdevingut el principal partit d'oposició amb representació a l'assemblea nacional, tot i que hi ha altres partits representats a les assemblees dels estats.

## Enllaços externs

* SPLM-DC Arxivat 2012-01-03 a Wayback Machine.
# Monticello (Geòrgia)

Monticello és una població dels Estats Units a l'estat de Geòrgia. Segons el cens del 2000 tenia 2.428 habitants.

## Demografia

Segons el cens del 2000, Monticello tenia 2.428 habitants, 927 habitatges, i 609 famílies. La densitat de població era de 311,4 habitants/km².
Dels 927 habitatges en un 33,9% hi vivien nens de menys de 18 anys, en un 40% hi vivien parelles casades, en un 22% dones solteres, i en un 34,3% no eren unitats familiars. En el 31,1% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,21.
Per edats la població es repartia de la següent manera: un 28,3% tenia menys de 18 anys, un 8,2% entre 18 i 24, un 26% entre 25 i 44, un 21,6% de 45 a 60 i un 15,9% 65 anys o més.
L'edat mediana era de 36 anys. Per cada 100 dones de 18 o més anys hi havia 73,1 homes.
La renda mediana per habitatge era de 35.058 $ i la renda mediana per família de 46.705 $. Els homes tenien una renda mediana de 30.565 $ mentre que les dones 21.793 $. La renda per capita de la població era de 15.743 $. Entorn del 16,9% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010.
# Perimisi

Es diu perimisi a la capa de teixit conjuntiu que envolta un conjunt de fibres musculars per formar un feix o fascicle muscular. A través del perimisi transcorren vasos sanguinis i nervis que proporcionen fluix d'energia, metabòlits i informació al múscul esquelètic. El perimisi juntament amb l'endomisi i l'epimisi forma el teixit conjuntiu del múscul, a vegades anomenat Matriu Extracel·lular del múscul (ECM) el qual dona forma i agrupa les fibres musculars. Les tres capes s'uneixen a l'extrem del múscul per formar un tendó que s'uneix a l'os i serveix com a subjecció i punt de suport de tota l'estructura.

## Paper del Perimisi

El perimisi agrupa les fibres musculars en feixos d'entre 10 i 100 o més unitats.
Els estudis de fisiologia muscular suggereixen que el perimisi té un paper important en la transmissió de moviments contràctils laterals. Aquesta hipòtesi es mostra fortament recolzada en una exposició de l'existència de "plaques d'unió perimisals" en músculs flexors carpi radialis d'ungulats, publicada per Emilie Passerieux. L'organització global de la xarxa de col·lagen de perimisi, així com la seva continuïtat i disposició, no han estat encara observades i descrites a tot arreu dins del múscul. La xarxa perimisial es troba amb col·lagen dels tipus I, III, VI i XII.

## Vegeu també

* Epimisi
* Endomisi

## Referències

* ↑ Histología. Texto y Atlas color con Biología Celular y Molecular. (castellà) Autors: Ross – Pawlina, 5a edició. Editorial PANAMERICANA; ISBN: 9789500618755 (Consultat el 14 de maig de 2018.)
* ↑ Principios de Anatomía y Fisiología. Autors: Gerard J. Tortora, Bryan Derrickson. Editorial Médica Panamericana, 2013. Consultat el 10 de maig de 2018
* ↑ E. Passerieux, R. Rossignol, A. Chopard, A. Carnino, J.F. Marini, T. Letellier, J.P. Delage «Structural organization of the perimysium in bovine skeletal muscle: Junctional plates and associated intracellular subdomains» (en anglès). Journal of Structural Biology, 154, 2, 2006, pàg. 206–216. DOI: 10.1016/j.jsb.2006.01.002. ISSN: 1047-8477.
# ß

La lletra ẞ/ß (Unicode U+00DF) és una lligadura en l'alfabet alemany, que típicament es fa servir per reemplaçar la doble «s» en una paraula. La lligadura (ſʒ) es compon d'una «ſ» (s llarga) i una varietat gràfica de la lletra «z». El seu nom en Alemany és Eszett (IPA: [ɛsˈtsɛt]) o scharfes S (s sonora), i es pronuncia com una s sorda (IPA: [s]).
La lletra ß no s'ha de confondre amb la lletra grega beta (β), malgrat la seva similaritat gràfica.

## En el teclat

A Alemanya i Àustria, la lletra ß és present en els ordinadors i en les màquines d'escriure, normalment a la dreta de la fila de dalt. En altres països, la lletra no està indicada en el teclat, però una combinació de les altres tecles la pot escriure. Habitualment la lletra s'escriu fent servir un modificador i la tecla "s". Els detalls de cada disposició de teclat depenen de l'idioma d'entrada i del sistema operatiu.

### Mac OS X

    Opció+b en els teclats espanyols, Opció+s en els teclats internacionals, Alt+s en el teclat francès.

### Microsoft Windows

    Alt+0223 o Alt+225 o (si no té algun altre ús) Ctrl+Alt+s, en alguns teclats, com el US-International també AltGr+s

### X-based systems

    AltGr+s o Compose, s, s

### GNU Emacs

    C-x 8 " s

### GNOME

    Ctrl-Shift-DF o (en la versió 2.15 i posteriors) Ctrl-Shift-U, df

### AmigaOS

    Alt+S per totes les disposicions de teclat en teclats Amiga.

### Plan 9

    Alt o Compose, s, s.
En l'editor Vim i en GNU Screen es pot escriure fent ss.
Viccionari